Den Vest-Sjællandske Avis, 1818-08-18
Nyeste Post-Efterretninger. Det var den 3die August da det Engelske nye Parlement blev paa Prinds-Regentens Befaling prorogeret indtil den 2den October med de sædvanlige Høitideligheder; den sieldne Omstændighed, at et nyt Parlement bliver prorogeret førend det endnu har holdt sit første Møde, (eller at det strax bliver overordentligen sammenkaldet) foraarsagede at mange Tilskuere forsamledes ved denne Leilighed (ogsaa bebuder den, at Forhandlinger af overordentlig Vigtighed ere iværk). -De Engelske Blade omtale saaledes en vigtig politisk Forhandling i Asien, nemlig at det Russiske Hof skal have forlangt af det Persiske, at Ruslands Grændser mod Persien, som hidindtil kun have strakt sig til Floden Khur (Cyrus) skulle udvides til Floden Aras (Ara pas), hvilken med en stor Krumning mod Syden falder i Khur, og med denne løber ud i det Caspiske Hav, og at alle Persiske Havne derved skulde aftrædes Russerne; dersom denne Aftrædelse kom istand, vilde næsten heele Provindsen Jran komme i Ruslands Magt. (Men ifald ogsaa saadanne Underhandlinger ere iværk, hvorved det Russiske Rige, liig en frygtelig og uimodstaaelig Lavastrøm, langtsomt skyder sig frem i Asien, saa har det dog hidindtil lagt uden for den Europæiske Politik at blande sig deri, og den har overladt Tyrkiet, Persien og China at vaage over Begivenhederne i det nordlige og midterste Asien.) Desto meere Andeel tager derimod Europa og især England i hvad der foregaaer i det sydlige Asien. Fra den Ostindiske Halvøe, høres kun gode Tidender; Tropperne fra Bombay have frataget Peischwa 200 Kammeler, som tildeels vare ladte med Sølv. Det Mysoriske Rytterie har bemægtiget sig 50 andre, som bare Holkars Klenodier. Byttet er saa stort, at allene Chefen Sir Th. Hislops Priis penge beløbe sig til over 100,000 Pund Sterling. Mahratte Chefen Meer Khan, tilforn Englændernes store Modstander, er ru bleven deres ivrige Tilhænger, siden General Ochsterloup har i det vestlige Jndien forskaffet ham et Fyrstendømme at regiere over, overalt priser man den nærværende General-Gouverneurs, Lord Moras, Marqvien af Hastings vise Bestyrelse af de Jndiske Anliggender, hvis kloge og overtænkte Foranstaltninger Krigens heldige Udfald, og Englændernes erklærede Overmagt paa den Ostindiske Halvøe tilskrives; desto meere dadles Gouverneuren paa Ceylon, General Brovnringe, hvis Malconduite man giver Skyld for at denne vigtige Øe er nærved at tabes for England; og at den koster dette Land langt meere, end hvad den indbringer. Efterretningerne derfra lyde meget ugunstig, ved en Proclamation, som er indrykket i den Ceyloner Regieringstidende, er heele Den erklæret i Krigstilstand, der er befalet at hverken Penge eller Ammunition maae bringes fra Hovedstaden ved Kysten (Columbo) til Hovedstaden i det indre Land (Candy) uden en Escorte af 200 Mand; alle militairiske Poster ere blevne forstærkede, og Gouverneuren har seet sig nødt til formedelst Rebellernes tilvoxende Mængde at trække alle adspredte Detaschementer sammen og at concentrere sin Magt i Candy, man slutter sig til af Rebellernes Bevægelser at det er deres Plan at forlægge Krigsskuepladsen og at deele Englændernes Magt; det seer ikke ud til at de have nogen Mangel paa Geværer og Munition; Prætendenten og hans Tilhængere true Englændernes Communication imellem Columbo og Candy. – Det er umaneerligt som Jnsurgenteaperne holde Huus med den Spanske Handel; der meldes fra Cadix, at de have den 25de Juni taget ved Cap St. Vincent en Convoi paa 14 Koffardieskibe, som den 24de afseilede fra bemeldte Havn, og at de have sat Mandskabet i Land i Vigo; og der er opslaget paa LoydsListe, at disse Kapere have den 14de Juli landet i Havnen Camarinas i Gallizien, hvor de forlangte Proviant og Forfriskninger mod contant Betaling, som ogsaa blev dem tilstaaet; det hedder at Caperne sælge Varerne af deres Priser i de Spanske Kysthavne i Gallizien; herimod afstikker det at i de sydlige Spanske Havne blive alle de Varer, som medbringes af Snig handlere, brændte, og disse selv, naar de paagribes, straffede paa Livet.